b"\n_START_ARTICLE_\nKarl Lagerfeld\n_START_SECTION_\nAnkstyvoji jaunyst\xc4\x97\n_START_PARAGRAPH_\nLagerfeldas gim\xc4\x97 Hamburge, Vokietijoje. Jis tvirtino, kad gim\xc4\x97 1938 m., ta\xc4\x8diau buvo prane\xc5\xa1ta, kad i\xc5\xa1 tikr\xc5\xb3j\xc5\xb3 jis gim\xc4\x99s 1933 m. (remiantis vietiniu krik\xc5\xa1to registru). Vokie\xc4\x8di\xc5\xb3 laikra\xc5\xa1tis Bild am Sonntag taip pat patvirtino ankstesn\xc4\x99 dat\xc4\x85. Dabar pats Lagerfeldas tvirtina, kad niekas ne\xc5\xbeino jo tikrosios gimimo datos. Per interviu pranc\xc5\xabz\xc5\xb3 televizijai jis sak\xc4\x97, kad gim\xc4\x97 ne 1933 m. ir ne 1938 m. Jo vyresnioji sesuo Martha Christiane gim\xc4\x97 1931 metais. Lagerfeld\xe2\x80\x99as taip pat turi ir vyresn\xc4\x99 \xc4\xafseser\xc4\x99 Thea i\xc5\xa1 jo t\xc4\x97vo ankstesn\xc4\x97s santuokos. Jo tikroji pavard\xc4\x97 yra Lagerfeldt (su t), bet jis pasikeit\xc4\x97 \xc4\xaf Lagerfeld, nes taip skamba komerci\xc5\xa1kiau._NEWLINE_Karlo t\xc4\x97vas yra i\xc5\xa1 Vladivostoko (Rusija), motina \xe2\x80\x93 i\xc5\xa1 Berlyno (Vokietija). Pats Lagerfeldas tvirtina, kad jo t\xc4\x97vas \xe2\x80\x93 \xc5\xa1vedas. \xc5\xbdurnalist\xc4\x97 Alicia Drake nustat\xc4\x97, kad Karlo t\xc4\x97vas, Otto Lagerfeldt, kuris dirbo pristatan\xc4\x8dioje \xc4\xaf Vokietij\xc4\x85 kondensuot\xc4\x85 pien\xc4\x85 kompanijoje skirstytoju, taip pat buvo vokietis. Remiantis Drake Karlo, motina Elizabeth Balhmann buvo moteri\xc5\xa1ko apatinio trikota\xc5\xbeo pardav\xc4\x97ja Berlyne, kur ji sutiko savo vyr\xc4\x85 ir i\xc5\xa1tek\xc4\x97jo u\xc5\xbe jo 1930 metais.\n_START_SECTION_\nAnkstyvoji karjera (Balmain ir Patou)\n_START_PARAGRAPH_\nKarlas Lagerfeldas persik\xc4\x97l\xc4\x97 \xc4\xaf Pary\xc5\xbei\xc5\xb3 1953 metais. Prad\xc5\xbeioje dirbo pie\xc5\xa1\xc4\x97ju mad\xc5\xb3 namuose. Tuo metu madoje pie\xc5\xa1iniai buvo labiau vertinami, nei fotografijos. Karlas gali lengvai apib\xc5\xabdinti bet kok\xc4\xaf drabu\xc5\xbei\xc5\xb3 stili\xc5\xb3 Europos istorijoje, pavyzd\xc5\xbeiui, paai\xc5\xa1kinti apykakli\xc5\xb3 stilius 1710 metais, naudotus Pranc\xc5\xabzijoje. Tai jis pademonstravo Vokietijos televizijoje 1980 metais._NEWLINE_1955 metais, kai jam buvo 22-eji, Karlas buvo apdovanotas antr\xc4\x85ja vieta kaip mokinys Pierre Balmain palto konkurse. Pirm\xc4\x85j\xc4\x85 viet\xc4\x85 u\xc5\xbe\xc4\x97m\xc4\x97 Yves Saint-Laurent. Po keleri\xc5\xb3 met\xc5\xb3 vienam reporteriui Lagerfieldas pasak\xc4\x97: \xe2\x80\x9eA\xc5\xa1 laim\xc4\x97jau su paltu, bet i\xc5\xa1 tikr\xc5\xb3j\xc5\xb3 paltus pats m\xc4\x97gstu kurti ma\xc5\xbeiausiai. Kas man tikrai patinka \xe2\x80\x93 tai ma\xc5\xbeos juodos suknel\xc4\x97s\xe2\x80\x9c. Yves Saint-Laurent taip pat laim\xc4\x97jo ir sukneli\xc5\xb3 konkurse. \xe2\x80\x9eYves dirbo Dior. Kiti jauni \xc5\xbemon\xc4\x97s dirbo Balenciaga (ispan\xc5\xb3 dizaineris ir mados nam\xc5\xb3 \xc4\xafk\xc5\xabr\xc4\x97jas), kur\xc4\xaf jie laik\xc4\x97 Dievu, bet a\xc5\xa1 nebuvau toks su\xc5\xbeav\xc4\x97tas\xe2\x80\x9c \xe2\x80\x93 parei\xc5\xa1k\xc4\x97 jis 1976 metais._NEWLINE_1958 metais, trejus metus i\xc5\xa1dirb\xc4\x99s Balmain'ui, jis i\xc5\xa1\xc4\x97jo dirbti Jean Patou. Ten jis penkerius metus modeliavo po dvi auk\xc5\xa1tosios mados kolekcijas per metus. Jo pirmoji kolekcija buvo parodyta dviej\xc5\xb3 valand\xc5\xb3 pristatyme 1958 m. liep\xc4\x85. \xc5\xa0i pirmoji kolekcija buvo s\xc4\x97km\xc4\x97s nesulauk\xc4\x97. Carrie Donovan ra\xc5\xa1\xc4\x97: \xe2\x80\x9eSpauda nu\xc5\xa1vilp\xc4\x97 kolekcij\xc4\x85\xe2\x80\x9c. UPI pa\xc5\xbeym\xc4\x97jo: \xe2\x80\x9eFirmos naujasis dizaineris, 25-eri\xc5\xb3 Rolandas Karlas pademonstravo kolekcij\xc4\x85, kuri yra pabr\xc4\x97\xc5\xbetin\xc5\xb3 form\xc5\xb3 ir neturi n\xc4\x97 p\xc4\x97dsako i\xc5\xa1 praeit\xc5\xb3 met\xc5\xb3 mai\xc5\xa1o\xe2\x80\x9c. Reporteris pasak\xc4\x97: \xe2\x80\x9eKelios trumpos juodos kokteilin\xc4\x97s suknel\xc4\x97s buvo tokios atviros, kad kelios moterys reporter\xc4\x97s net aiktel\xc4\x97jo\xe2\x80\x9c."